
לכבוד							
שלמה חברה לביטוח בע"מ
מחלקת תביעות חובה					    מ.ל.ב	        
מרחוב היצירה 22				     לצרכי מו"מ לפשרה בלבד
פתח תקוה	                                                                                       


ח.נ.,
הנדון: תאונה מיום 14.4.20
	רכב מס': 423-78-301
                        הנפגעת: אילה גולן, ת.ז. 043592773


הנני מייצג את מרשתי שבנדון והריני מתכבד לפנות אל כב' ולפרט כדלקמן:

1. ביום 14.4.20, בשעה 14:00 או בסמוך לכך, עת התהלכה ברחוב שמואל הנגיד בהרצליה, נפגעה מרשתי מרכב הנושא מספר רישוי 423-78-301 המבוטח בחברתכם ומרשתי נפלה ונחבלה בגופה. (להלן: "התאונה").

רצ"ב תוצאות שאילתא מאתר קרנית והודעתה של הנפגעת במשטרה, מסומנים "1 - 3"

2. מרשתי אשר סברה כי הכאבים יחלפו, ובשים לב לסגר ששרר אותה עת ברחבי המדינה, התבדתה ומשהחמירו נאלצה לפנות לקבלת טיפול רפואי שם אובחנו חבלות במרפק, כתף ובידה השמאלית. לאחר קבלת טיפול רפואי וביצוע בדיקת הדמיה אשר הדגימה הרמה של כרית השומן שיכולה להוות אינדיקציה לשבר שוחררה מרשתי לביתה בהמלצה לנטילת משככי כאבים, מנוחה והפניה לביצוע טיפולי פיזיותרפיה.

רצ"ב תעודות רפואיות, מסומנות "4 – 6"

3. מרשתי ביצעה טיפולי פיזיותרפיה אינטנסיביים אך ללא הועיל ונוכח הכאבים וההגבלה הניכרת בתנועות מרפק שמאל הוחלט להפסיק אחרי 8 טיפולים ובדיקה רפואית ע"י מומחה בכירורגיה אורתופדית.

רצ"ב תעודות רפואיות, מסומנות "7 – 10"

4. ד"ר ראובן אבישי, מומחה בכירורגיה אורתופדית אשר בדק את מרשתי החליט על מתן זריקות לשיכוך כאב והמלצה לביצוע טיפולי רפואה משלימה.

רצ"ב תעודות רפואיות, מסומנות "11 – 12".

5. בעצת המומחה האורתופדי ביצעה מרשתי טיפול רפואה משלימה אינטנסיביים.

רצ"ב תעודות רפואיות וקבלות, מסומנות "13 – 15".

6. מאז התאונה סובלת מרשתי מכאבים והגבלה בתנועות מרפק וזרוע שמאל, מקושי בהרמה, קושי בביצוע תפקודים ידניים, קושי בביצוע פעולות יומיומיות בסיסיות היא נזקקת לטיפולים רפואיים ותיזדקק להם גם בעתיד.

7. מרשתי אמנית יוצרת בעיסוקה, מתקשה מאז התאונה ומחמת תוצאותיה בביצוע עבודתה, היא נזקקת להפוגות ממושכות במהלכה ונגרמו לה הפסדי שכר.

8. מאז התאונה מתקשה מרשתי בביצוע פעולות יומיומיות שונות, נזקקה לעזרת הזולת ולהוצאות בגין נסיעות וניהול משק ביתה ותיזקק להוצאות אלה גם בעתיד.

9. בנסיבות המתוארות לעיל, ואך, על מנת לייתר את הצורך בהגשת תביעה ומינוי מומחה אורתופדי לקביעת נכותה, אהיה מוכן להמליץ בפני מרשתי על סילוק תביעתה תמורת פיצוי גלובלי בסך 165,000 ₪ בתוספת שכ"ט עו"ד.

10. אודה עבור עמדתכם המהירה לסילוק התביעה מחוץ לכותלי בית המשפט.


רצ"ב יפוי כח וטופס וס"ר חתומים ע"י מרשי.              

	                                                                           בכבוד רב ובב"ח,
             						             אריאל פרייברג, עו"ד   
